অস্ট্রেলিয়ার আর্ট গ্যালারি কর্তৃপক্ষ জানিয়েছে, এটাই যে চুরি হওয়া সেই মূর্তি, তা ২০১৬ সালে কর্তৃপক্ষ প্রথম নিশ্চিত হয়। এর পর থেকে আর্ট গ্যালারির এশীয় কিউরেটরের অধীনে এ নিয়ে অনুসন্ধান চালানো হচ্ছিল। পরবর্তী পদক্ষেপ হিসেবে কর্তৃপক্ষ সংশ্লিষ্ট সব পক্ষের সঙ্গে কাজ করবে। মূর্তিটি ফিরিয়ে দেওয়ার ব্যাপার নিয়েও আলোচনা হবে। মূর্তিটি ৭৬ সেমি লম্বা। ওজন ১০০ কেজি। ২০০১ সালে দাতা তহবিল থেকে ৩ লাখ ৩০ হাজার মার্কিন ডলার দিয়ে এটা কেনা হয়েছিল।